Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1705

3. Reagansek 3.1. Sósavoldat, 0,2N 3.2. Sósavoldat, 0,06N 3.3. Sósavoldat, 0,025N 3.4. Triklórecetsav, 5%-os (w/v) oldata 3.5. Nátrium-hidroxid oldat, 0,5N 3.6. Folin–Ciocalteu reagens Tegyünk egy 2 literes csiszolt dugós gömblombikba 100 g nátrium-wolframátot (Na2WO4.2H2O), 25 g nátrium-molibdátot (Na2MoO4.2H2O) és 700 cm3 vizet. Adjunk hozzá 50 cm3 foszforsavat (d: 1,71) és 100 cm3 sósavat (d: 1,19), csatlakoztassuk a lombikot egy refluxáló hûtõhöz, és hozzuk forrásba, majd tartsuk lassú forrásban 10 órán keresztül. Hagyjuk lehûlni, csatoljuk le a hûtõrõl, adjunk hozzá 175 g lítium-szulfátot (Li2SO4.2H2O), 50 cm3 vizet és 1 cm3 brómot. Forraljuk 15 percig a brómfölösleg eltávolítása végett. Hagyjuk lehûlni, dekantáljuk egy 1 literes mérõlombikba, töltsük jelig vízzel, homogenizáljuk, szûrjük. Az oldat nem lehet zöldes színû. Használat elõtt 1 rész reagenst 2 rész vízzel hígítsunk. 3.7. Hemoglobin oldat Mérjünk be olyan mennyiségû hemoglobint, amely megfelel 354 mg nitrogénnek (ez kb. 2 g fehérje szubsztrát Anson módszer szerint meghatározva) egy 200 cm3-es normál csiszolatos lombikba. Adjunk hozzá néhány cm3 sósavat (3.2.), csatlakoztassuk vákuumszivattyúhoz és rázogassuk, míg a hemoglobin teljesen feloldódik. Szüntessük meg a vákuumot és rázogatás közben adjunk sósavat (3.2.) míg a térfogata 100 cm3 lesz. Használat elõtt frissen készítendõ. 3.8. Tirozin standard oldat Oldjunk 181,2 mg tirozint sósavoldatban (3.1.), és töltsük 1 literre ugyanezzel a savval (törzsoldat). Hígítsuk a törzsoldat 20 cm3-ét 100 cm3-re sósavoldattal (3.1.). Az oldat 1 cm3-e 0,2 mikromól tirozint tartalmaz.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes